ನಾಟೌಟ್ ಎಂದಿದ್ದಕ್ಕೆ ಅಂಪೈರ್ ವಿರುದ್ಧ ಶಕೀಬ್ ಆಕ್ರೋಶಗೊಂಡಿದ್ದನ್ನು ನೋಡಿ

ಢಾಕಾ: ಅಂಪೈರ್ ತೀರ್ಪಿನ ವಿರುದ್ಧ ಅಸಮಾಧಾನಗೊಂಡು ಅವಾಚ್ಯ ಶಬ್ದಗಳಿಂದ ನಿಂದಿಸಿದ ಕಾರಣಕ್ಕೆ ಬಾಂಗ್ಲಾ ಕ್ರಿಕೆಟ್ ಆಟಗಾರ ಶಕೀಬ್ ಅಲ್ ಹಸನ್ ವಿರುದ್ಧ ಬಾಂಗ್ಲಾ ಕ್ರಿಕೆಟ್ ಮಂಡಳಿ(ಬಿಸಿಬಿ) ಶಿಸ್ತು ಕ್ರಮ ಕೈಗೊಂಡಿದೆ.

ಪ್ರಸ್ತುತ ನಡೆಯುತ್ತಿರುವ ಬಾಂಗ್ಲಾದೇಶ ಪ್ರೀಮಿಯರ್ ಲೀಗ್(ಬಿಪಿಎಲ್) ನಲ್ಲಿ ಢಾಕಾ ಡೈನಾಮಿಸ್ಟ್ ತಂಡವನ್ನು ಮುನ್ನಡೆಸುತ್ತಿರುವ ಶಕೀಬ್, ಕೊಮಿಲ್ಲಾ ವಿಕ್ಟೋರಿಯನ್ಸ್ ತಂಡದ ವಿರುದ್ಧ ಸೋಮವಾರ ನಡೆದ ಪಂದ್ಯದಲ್ಲಿ ವಿವಾದಕ್ಕೆ ಗುರಿಯಾಗಿದ್ದಾರೆ.

ಎದುರಾಳಿ ತಂಡದ ಗೆಲುವು ಪಡೆಯಲು 68 ಬಾಲ್‍ಗಳಿಗೆ 74 ರನ್ ಗಳಿಸಬೇಕಿದ್ದ ಸಮಯದಲ್ಲಿ ಸ್ಟ್ರೈಕ್ ಎದುರಿಸುತ್ತಿದ್ದ ಇಮ್ರುಲ್ ಕಾಯೆಸ್ ಅವರಿಗೆ ಶಕೀಬ್ ಬೌಲ್ ಮಾಡಿದರು. ಆದರೆ ಶಹೀಬ್ ಎಸೆತವನ್ನು ಎದುರಿಸುವಲ್ಲಿ ವಿಫಲವಾದ ಬ್ಯಾಟ್ಸ್ ಮನ್ ಪ್ಯಾಡ್‍ಗೆ ಬಾಲ್ ತಾಗಿತು. ಈ ವೇಳೆ ಶಕೀಬ್ ಎಲ್‍ಬಿಡಬ್ಲೂ ಗೆ ಮನವಿ ಮಾಡಿದರು. ಶಕೀಬ್ ಮನವಿಯನ್ನು ತಿರಸ್ಕರಿಸಿದ ಅಂಪೈರ್ ನಾಟೌಟ್ ಎಂದು ತೀರ್ಪು ನೀಡಿದರು. ಇದರಿಂದ ತಾಳ್ಮೆ ಕಳೆದುಕೊಂಡ ಶಕೀಬ್ ಅಂಪೈರ್ ವಿರುದ್ಧ ಆಕ್ರೋಶ ವ್ಯಕ್ತಪಡಿಸಿ ಅವಾಚ್ಯ ಶಬ್ದಗಳಿಂದ ನಿಂದನೆ ಮಾಡಿದರು.

ಘಟನೆ ಕುರಿತು ವಿಚಾರಣೆ ನಡೆಸಿದ ಬಾಂಗ್ಲಾ ಕ್ರಿಕೆಟ್ ಮಂಡಳಿ ಶಕೀಬ್ ವಿರುದ್ಧ ಶಿಸ್ತು ಕ್ರಮ ಕೈಗೊಂಡು ಪಂದ್ಯದ ಶೇ.50 ರಷ್ಟು ಸಂಭಾವನೆಯನ್ನು ದಂಡವಾಗಿ ವಿಧಿಸಿದೆ. ಬಾಂಗ್ಲಾ ಕ್ರಿಕೆಟ್ ಮಂಡಳಿಯ 2.2.4 ನಿಯಮದ ಪ್ರಕಾರ ಆಟಗಾರರು ಅಸಭ್ಯ ಪದ ಬಳಸಿ ಇತರೇ ಆಟಗಾರರು ಅಥವಾ ಅಂಪೈರ್ ರನ್ನು ನಿಂಧಿಸಿವುದು ಅಪರಾಧವಾಗಿದೆ. ಈ ಹಿನ್ನೆಲೆಯಲ್ಲಿ ಶಕೀಬ್ ಅವರ ವಿರುದ್ಧ ಶಿಸ್ತು ಕ್ರಮ ಕೈಗೊಂಡಿದ್ದು, ಶಕೀಬ್ ಶಿಸ್ತು ದಾಖಲೆಯಲ್ಲಿ 3 ಅಂಕಗಳನ್ನು ನೀಡಲಾಗಿದೆ. ಕ್ರಿಕೆಟ್ ನಿಯಮಗಳ ಪ್ರಕಾರ 4 ಅಂಕಗಳಿಗಿಂತ ಹೆಚ್ಚು ಶಿಸ್ತು ಕ್ರಮ ಅಂಕಗಳನ್ನು ಪಡೆದ ಆಟಗಾರರನ್ನು ಒಂದು ಪಂದ್ಯದಿಂದ ನಿಷೇಧ ಮಾಡಲು ಅವಕಾಶವಿದೆ.

ಇದನ್ನೂ ಓದಿ : ಕ್ರಿಕೆಟ್ ಇತಿಹಾಸದಲ್ಲೇ ವಿಚಿತ್ರ ಶಾಟ್ – ಕೀಪರ್ ನಿಲ್ಲೋ ಜಾಗದಲ್ಲಿ ಬ್ಯಾಟ್ಸ್ ಮನ್ : ವಿಡಿಯೋ

ಪ್ರಸ್ತುತ ಬಾಂಗ್ಲಾದಲ್ಲಿ ನಡೆಯುತ್ತಿರುವ ಬಿಪಿಎಲ್ ಲೀಗ್ ನಲ್ಲಿ ಶಕೀಬ್ ಉತ್ತಮ ಪ್ರದರ್ಶನವನ್ನು ನೀಡುತ್ತಿದ್ದು, ಲೀಗ್ ನಲ್ಲಿ ಅತೀ ಹೆಚ್ಚು ವಿಕೆಟ್ ಪಡೆದಿದ್ದಾರೆ. ಅಲ್ಲದೆ ಲೀಗ್‍ನ ರಂಗಪೂರ್ ರೈಡರ್ಸ್ ವಿರುದ್ಧದ ಪಂದ್ಯದಲ್ಲಿ 5 ಪಡೆಯುವ ಮೂಲಕ ಟಿ20 ಮಾದರಿಯಲ್ಲಿ 3 ಕ್ಕಿಂತ ಹೆಚ್ಚು ಬಾರಿ 5 ವಿಕೆಟ್ ಪಡೆದ ದಾಖಲೆಯನ್ನು ಮಾಡಿದ್ದಾರೆ.

https://www.facebook.com/1514669735314716/videos/vb.1514669735314716/1523611757753847/?type=2&theater